Не меншую цікавасць выклікала ў нас група слоў, якія выража­юць дадатковыя эмацыянальна-экспрэсіўныя адценні. Выкарыстанне стылістычна афарбаваных слоў звычайна абмяжоўваецца пэўным стылем мовы, а ў слоўніках яны ­адзначаюцца спецыяльнымі стылістычнымі паметамі. Пры параўнанні тлумачальных слоўнікаў 1999 і 2016 гадоў мы заўважылі, што словы могуць пераходзіць з размоўных у агульнаўжывальныя і наад­варот — з агульнаўжывальных у раз­моўныя; кніжныя, афіцыйныя і спецыяльныя словы — у агульнаўжывальныя, і агульнаўжывальныя — у спе­цыяльныя, устарэлыя і гістарызмы.